Կունո Բեկեր

Կունո Բեկեր (; ), մեքսիկացի դերասան, քիչ թե շատ հայտնի է Սանտյագո Մունեսայի դերով՝ ֆուտբոլային «Գո՜լ» կինոեռագրությունից։ 2013-14 թվականներին նկարահանվել է ամերիկյան «Դալլաս» սերիալում։

Կենսագրություն

Մանկություն 
Բեկերը ծնվել է Մեխիկոյում՝ Էդուարդո Մանուելյա Բեկեր Կալյարայի ու Մարի դել Ռոսիո Բեբի Պաս Ֆելիքի ընտանիքում։ Նրա հայրական կողմից պապը ներգաղթյալ էր Գերմանիայից, մայրական կողմի պապը՝ իսպանացի, իսկ երկու տատերը՝ մեքսիկուհի։ Կունոն եղբայր ուներ՝ Գյունտերը, ու քույր՝ Կարինան։ Վեց տարեկանում նա զբաղվել է երաժշտությամբ՝ ցանկանալով ապագայում լավ ջութակահար դառնալ։ Դպրոցը ավարտելուց հետո նա Եվրոպա է մեկնել, որվեսզի շարունակի երաժշտական կրթությունը հանրահայտ Մոցարտի համալսարանում՝ Զալցբուրգում։ Այնտեղ նա մի քանի տարի սովորում է համաշխարհային ճանաչում ունեցող մանկավարժների մոտ։

Կարիերա 
Տասնյոթ տարեկան հասակում Կունոն որոշում է դառնալ դերասան։ Նա 3200 հավակնորդների հետ մասնակցում է հանրահայտ Televisa մեդիաընկերության մրցույթին՝ դերասանական դասեր ստանալու համար։

Երկու տարվա ընթացքում Բեկերը ստանում է իր առաջին դերը՝ «Հանուն կյանքի» հեռուստանովելում, և նկարահանվում է այդ սերիալի 120 սերիաներում։ Դրանից հետո երիտասարդ դերասանը սիրով հրավեր է ստանում մեքսիկական հեռուստաընկերություններից՝ նա երկրորդական դերեր է խաղում «Դժոխքը փոքրիկ քաղաքում», «Անգույն հոգի», «Թյուրիմացություն», «Կամիլա» և «Երազողները» նովելներում։ 2000 թվականի ապրիլին Կունոն առաջին անգամ նկարահանվում է գլխավոր դերում՝ «Խաբված կանայք» սերիալում, իսկ որոշ ժամանակվա ընթացքում ստանում է ևս մեկ առաջատար դեր՝ «Առաջին սեր» սերիալում։

Բացի հեռուստատեսությունում աշխատելուց Բեկերը մասնակցություն է ունեցել նաև Televisa-ի բեմական ներկայացումներին։ 1998 թվականին նա խաղում է En Roma el Amor es Broma երաժշտական կատակերգությունում՝ զուգահեռաբար նկարահանվելով «Երազողները» հեռուստասերիալում և հյուրախաղերով հանդես գալով մեկ դերասանի «Արգելքներ» բեմականացումով։ Մի քանի տարում նրան հաջողվել է հայտնի և հանրաճանաչ դառնալ՝ լինելով Մեքսիկայի ամենաերիտասարդ դերասաններից մեկը։

Կունոն կինոկարիերան սկսել է «Առաջին գիշերը» (1996) ֆիլմի ոչ մեծ դերից, հետո հնչյունավորել է Քեյլին՝ «Տիտան։ Երկրի կործանումից հետո» մուլտֆիլմի գլխավոր հերոսին։ Հետո նա դերեր է ունեցել «Լուսիա, Լուսիա» (2003; արգենտինացի դերասանուհի Սեսիլյա Ռոտի հետ), «Արգենտինայի մասին երազելով» (2003; «Ոսկե առյուծ» անվանակարգ, Վենետիկի կինոփառատոն), «Մի անգամ հարսանիքին», «Անգլերենը, որպես երկրորդ լեզու» (երկուս էլ 2005-ին) և Մանսուրայի դերը՝ ղազախ-ռուս-ամերկյան «Թափառողը» (2004) կինոէպոսում։

Ֆիլմագրություն

Հեռուստանովելներ

Ներկայացումներ

Ծանոթագրություններ

Արտաքին հղումներ 
 KunoBeckerOnline.com  — երկրպագուների կայք

Մեքսիկացի դերասաններ
20-րդ դարի դերասաններ
Մեքսիկացի կինոդերասաններ
Թատրոնի դերասաններ
Հեռուստատեսային դերասաններ
Մեքսիկացի կինոռեժիսորներ